53 a.C.n.

Eventa 
Romae
 Marcus Valerius Messala et Gnaeus Domitius Calvinus sex menses modo consules fuere : nam usque ad medium annum comitia, quae priore anno haberi debuerant, a Clodianis manibus impedita sunt. Itaque Pompeius, quamquam proconsul Hispaniarum, ad Romam remansit. a senatu dictatorem fieri sperans. Anno exeunte consules anni 52 a.C.n. nondum designati erant (inimicus Clodii, Titus Annius Milo tum consulatum petebat).

In Mesopotamia
 Apud Carrhas Romani maximam cladem a Parthis acceperunt : proconsul Syriae Marcus Licinius Crassus cum filio et exercitu periit.

In Gallia
 In Gallia Caesar, ultionis avidus, Eburones caedit (nominis Eburonum post eum annum nusquam terrarum mentio fuit) ; at Ambiorix in Germaniam evasit. Praeterea Treviros, Senones et Carnutes, qui sibi obsequi nolebant, vicit.

 Nati 

 Mortui 

 Marcus Licinius Crassus, civis ditissimus et ambitiosus, qui societatem in re publica cum Pompeio et Caesare adversus inimicos fecerat (id est primus triumviratus).
 Publius Licinius Crassus, eius filius.